পরের সপ্তাহেই ডার্বি। তার আগে এএফসিতে যোগ্যতা নির্ণায়ক পর্বে কলম্বো এফসির বিরুদ্ধে ম্যাচ ছিল কার্যত ডার্বির প্রস্তুতি ম্যাচ। সেই লড়াইয়ে সসম্মানে উত্তীর্ণ মোহন বাগান।
প্রথম পর্বের ম্যাচে বড়ো ব্যবধানে জিতে আগেই মূলপর্বের টিকিট প্রায় নিশ্চিত করে ফেলেছিল সঞ্জয় সেনের দল। ঘরের মাঠে ফিরতি পর্বের ম্যাচে কলম্বোকে এফসিকে ২-১’এ উড়িয়ে দিয়ে মোহনবাগান ডার্বির রণহুংকা্র দিয়ে রাখল এদিনই। দুই পর্বেরই খেলার ফল একই ২-১।
সবমিলিয়ে দুই লেগ মিলিয়ে ৪-২ ব্যবধানে ম্যাচ জিতে এএফসির মূলপর্বে উঠল মোহনবাগান।
সঞ্জয় সেনের স্বস্তি বাড়ল চোট সারিয়ে প্রত্যাবর্তনেই সনি নর্ডির গোল পাওয়া। অন্যদিকে, গোল করা যিনি প্রাত্যহিক অভ্যাসে পরিণত করেছেন, সেই ডাফি এদিনও গোল পেলেন।
সবমিলিয়ে ডার্বির আগে সুবাতাস মোহনবাগান শিবিরে।

তবে ঘরের মাঠে জয় মোটেই নিষ্কণ্টক হল না মোহনবাগানের জয়। মাঝমাঠ এদিন একেবারেই ফ্রি ফ্লোয়িং ফুটবল খেলতে পারেনি সবুজ মেরুণ শিবির। আসলে শ্রীলঙ্কার দলটি রক্ষণাত্মক খেলায় এদিন খেলা মোটেই উপভোগ্য হয়ে উঠতে পারেনি। মোহনবাগানের আক্রমণের সময় বারবারই পায়ের জঙ্গল বাড়িয়ে ময়দানের ছোটদলগুলির মতো অভ্যেস দেখা গেল কলম্বোর ফুটবলারদের।
এত সব করেও অবশ্য বাগানকে গোল করা থেকে আটকাতে পারল না বিপক্ষ দলটি। ডার্বির আগে এদিন নর্ডিকে দেখে রাখতে চেয়েছিলেন কোচ সঞ্জয়। ২৮ মিনিটে ডাফির স্কোয়্যার পাস থেকে গোল করে কোচকে বরাভয় দিয়ে রাখলেন হাইতির সুপারস্টার।
৫৬ মিনিটে নর্ডি আবার গোল করালেন ডাফিকে দিয়ে। নর্ডির লো পাস ধরে ২-০ করেন ডাফি।
শেষ মিনিটে স্বান্ত্বনাসূচক একটা গোল করে যান শ্রীলঙ্কার দলটির আইভরি কোস্টের মিডফিল্ডার জিন ফুরিক।
বলবন্ত একটি পেনাল্টি মিস না করলে আরও গোলের ব্যবধান বাড়ত।